-	 

   REPUBLIKA HRVATSKA 
BJELOVARSKO - BILOGORSKA ŽUPANIJA 
            GRAD BJELOVAR 
            GRADONAČELNIK 
	Na temelju članka 47. stavka 1. točke 6 i 17. Statuta Grada Bjelovara ("Službeni glasnik Grada Bjelovara", broj 2/21) i Pravilnika o kriterijima i načinu korištenja potpora za postupak  certifikacije oznake zemljopisnog podrijetla sira „Bjelovarski kvargl“, KLASA:320-01/24-01/04, URBROJ:2103/01-01-24-19), Gradonačelnik Grada Bjelovara, dana 31. ožujka 2026. godine objavljuje

JAVNI POZIV 
ZA DODJELU POTPORE MALE VRIJEDNOSTI PROIZVOĐAČIMA SIRA 
„BJELOVARSKI KVARGL“ U 2026. GODINI

1. PREDMET JAVNOG POZIVA 
	Predmet javnog poziva je dodjela potpora male vrijednosti (u daljnjem tekstu: Potpora) Grada Bjelovara za sufinanciranje troškova proizvodnje sira „Bjelovarski kvargl“ u 2026. godini.

2. IZNOS POTPORE 
Maksimalan iznos potpore odobrava se u visini 100%  uloženih sredstava bez PDV-a za troškove vezane uz proizvodnju sira „Bjelovarski kvargl“, a maksimalno 5.000,00 eura godišnje po proizvođaču. 
PDV nije prihvatljiv trošak.
Sredstva potpore dodjeljuju se za troškove nastale od 1. siječnja 2026. godine i/ili za troškove nastale u prethodnoj godini poslije zatvaranja javnog poziva, 16. prosinca 2025. godine.
  
3. ROKOVI ZA PODNOŠENJE ZAHTJEVA I DODJELU POTPORE 

	Javni poziv je otvoren od 31. ožujka 2026. godine do iskorištenja sredstava. 
Zahtjevi će se rješavati prema vremenu zaprimanja do iskorištenja sredstava. 

4. KORISNICI POTPORE 
Korisnici potpore su proizvođači sira koji su članovi Udruge prizvođača sira „Bjelovarski kvargl“. Potporu može dobiti samo jedan član u obiteljskoj proizvodnji.

5. NAMJENA KORIŠTENJA POTPORE 
	Potpore su namijenjene za poticanje proizvodnje i plasmana sira „Bjelovarski kvargl“.

6. KRITERIJI ZA DODJELU POTPORE I POTREBNA DOKUMENTACIJA 
Za dodjelu potpore potrebno je dostaviti obveznu dokumentaciju: 

  -   popunjen prijavni obrazac,
  -   presliku osobne iskaznice, OIB, IBAN žiro računa
  -   presliku članske karte ili potvrdu o članstvu u Udruzi sirara „Bjelovarski kvargl“
  -   potvrda da nema nepodmirenih dugovanja prema Gradu Bjelovaru na dan  
  prijave
  -   kopija plaćenog računa za troškove:
  -   ishođenja dokumentacije za opremanje, uređenje, adaptaciju postojećeg
      prostora/objekta i/ili izgradnju novog prostora/objekta koji će služiti u svrhu 
      proizvodnje, sušenja, pakiranja, skladištenja te zbrinjavanja novonastalih
      popratnih proizvoda nastalih u proizvodnji BK
-	ambalaže, pakiranja, izrade oznaka i označavanja BK, 
-	uređenja prilaznih površina objektima
-	kupnje i održavanja laktofriza, rashladnih uređaja i vitrina, dimilica i dr.
-	preventive i kurative zdravstvenog stanja muznih grla
-	usluge sanitarne, veterinarske i druge kontrole 
-	kupnje mliječnog/ih grla za povećanje proizvodnje mlijeka namijenjenog za proizvodnju 
-	promidžbe putem nastupa na sajmovima, izložbama i manifestacijama,
-	zakupa izložbenog prostora, medija, pisani reklamni materijal
-	zauzimanje prodajnih mjesta u prodajnim trgovačkim centrima, na sajmovima i tržnicama
-	povrata i zbrinjavanja sira koji nije prodan - istek roka valjanosti i dr.
   administrativni troškovi, certifikacija, vođenje poslovnih knjiga i evidencija i sl.
   -  drugi eventualno nastali troškovi vezani za proizvodnju BK.
   -  potvrdu o provedenoj certifikaciji zaštićene oznaka sira „Bjelovarski kvargl“
   -  izjavu o primljenim potporama male vrijednosti de minimis,
   -  izjavu o suglasnosti za obradu osobnih podataka. 
   -  izjava da nije za isti trošak tražena financijska potpora iz drugih izvora

7. POSTUPAK DODJELE POTPORE 
	Popunjeni prijavni obrasci za dodjelu Potpora, uz pripadajuću dokumentaciju podnose se na adresu:
„Povjerenstvo Grada Bjelovara za dodjelu potpora poljoprivredi“
Upravni odjel za gospodarstvo
Grad Bjelovar
Trg Eugena Kvaternika 2
s naznakom
- za sufinanciranje troškova postupka certifikacije oznake zemljopisnog podrijetla sira „Bjelovarski kvargl“ u 2026. godini
ili elektronski na adresu poljoprivreda@bjelovar.hr

Gradonačelnik zadržava pravo izmjene i poništenja ovog javnog poziva.
KLASA: 320-01/26-01/05 
URBROJ:21031-01-26-19 
Bjelovar, 31. ožujka 2026. 
GRADONAČELNIK
     Dario Hrebak